
PLEC DE CLÀUSULES ADMINISTRATIVES PARTICULARS QUE REGEIXEN LA concessió de servei per la gestió i explotació del bar de les piscines municipals, el control d’accés al recinte i el manteniment de les instal·lacions de les piscines municipals de Torrebesses
TÍTOL I. CONDICIONS GENERALS 
1. OBJECTE
L’Ajuntament de Torrebesses és propietari de les piscines municipals i de les instal·lacions annexes, on s’inclou un bar un i uns vestidors. 
L’objecte del contracte és la prestació de servei públic consistent en la gestió de les piscines municipals al públic que lliurament vulgui accedir-hi, en la prestació del servei de bar per als usuaris de la piscina durant els terminis i els horaris en què estiguin obertes aquestes instal·lacions, mitjançant contraprestació d’un cànon i el manteniment de les instal·lacions de les piscines municipals pel procediment obert ordinari. 
Es posa a disposició del concessionari una edificació destinada a piscines municipals amb vestidors, lavabos i bar annex.  
El contracte definit té la qualificació de contracte de concessió de serveis, d’acord amb allò que estableix l’article 15 de la Llei 9/2017, de 8 de novembre, de Contractes del Sector Públic (LCSP).
2. NATURALESA
La naturalesa jurídica de que es tracta és d’una concessió administrativa de l’ús privatiu d’una part d’un bé de domini públic, per a la prestació d’un servei destinat a la població, d’acord amb el que estableixen els articles 201 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya i 59 del Decret 336/88, de 17 d’octubre pel qual s’aprova el Reglament del patrimoni dels ens locals; l’ús privatiu inherent a l’afectació dels béns i el que comporta la transformació o la modificació del domini públic resta subjecta a concessió administrativa
3. LEGISLACIÓ APLICABLE
 1. Les clàusules d'aquest plec constitueixen la llei del contracte. En tot allò que no hi estigui previst, regeix la prelació de dret aplicable següent: 
- Llei 9/2017, de 8 de novembre, de contractes del sector públic, per la qual es transposen al Ordenament Jurídic Espanyol les directives del Parlament Europeu i del Consell 2014/23/EU i 2014/24/EU de 26 de febrer de 2014 (en endavant LCSP) 
- La Llei 7/1985, de 2 d'abril, reguladora de les bases del règim local. 
- Decret Legislatiu 2/2003, de 28 d’abril pel qual s’aprova el Text Refós de la Llei municipal i de règim local de Catalunya. 
- El Reglament d'obres, activitats i serveis dels ens locals, aprovat pel Decret 179/1995, de 13 de juny.
- Llei 39/2015, d’1 d’octubre del procediment administratiu comú de les
administracions publiques .
- Llei 40/2015 d’1 d’octubre de regim jurídic del sector públic
El desconeixement del contracte en qualsevol dels seus termes, i dels altres documents contractuals, annexes i normes de tot tipus que poguessin tenir aplicació en l’execució del mateix no eximirà l’adjudicatari de l’obligació de complir-los
2. L’ordre jurisdiccional contenciós administratiu és el competent per resoldre les controvèrsies que se suscitin entre les parts en el present contracte.
4. PREU
El concessionari està obligat a satisfer un cànon mínim per temporada de CENT euros (100 €). Aquest import podrà ser millorat a l’alça pels licitadors en les seves proposicions econòmiques.
El cànon establert en l’adjudicació del contracte no es modificarà en tota la durada del contracte.
En cas de pròrroga de la concessió l’import serà el mateix a l’any anterior.
5. DURADA
Aquest contracte s’iniciarà a partir del dia 15 de juny de 2024, o altrament, l’endemà de la formalització del contracte, si aquesta data fos posterior, fins el 8 de setembre de 2024.
De conformitat amb allò establert a l’article 29 LCSP, la durada del contracte s’estableix per 1 any, prorrogable de mutu acord i de manera expressa, per un altre (1+1).
6. RISC I VENTURA
L’execució del contracte es realitzarà a risc i ventura del contractista, que assumeix la responsabilitat civil, laboral, social, fiscal i mediambiental que tingui causa en l’execució del contracte. El contractista no tindrà cap dret a la indemnització per causa de pèrdues, avaries o perjudicis ocasionats, sinó en els casos i forma que determina i estableix l’article 239 LCSP, en relació a la força major.
Ara bé, en l’expedient s’haurà d’acreditar que, prèviament al succés, havia pres les mesures i precaucions raonables per tal de prevenir i evitar, si això fos possible, que els treballs realitzats i l’equip adscrit poguessin sofrir danys per esdeveniments naturals.
El risc assumit pel contractista és el que deriva de les circumstàncies imprevistes que afectarien a tot contracte o dels seus propis errors de càlcul al realitzar l’oferta.

TÍTOL II. CONDICIONS GENERALS DE LA GESTIÓ DEL SERVEI
7. CARÀCTER DEL SERVEI
1. La gestió del servei de les piscines municipals i bar annex manté durant la vigència del contracte i en tot moment la qualificació de servei públic municipal, prestat en règim de concessió. 
2. El servei s'ha de dotar del personal necessari i degudament qualificat per tal que la seva prestació es faci en les degudes condicions i evitar als usuaris qualsevol incomoditat. El personal que contracti el contractista per prestar el servei no ha de tenir cap relació directa amb l'Ajuntament. 
El personal que presti el servei haurà de disposar del carnet de manipulador d’aliments en vigor. 
3. El contractista ha de complir amb les obligacions fiscals i de seguretat social pròpies i del personal que presti serveis al bar. Igual que ha d’estar donat d’alta a la seguretat social així com el personal que contracti. L’incompliment d’aquesta obligació serà causa de resolució d’aquest contracte.

El servei es prestarà en l’horari següent: 
- L’horari d’obertura de la piscina i del bar serà com a mínim el següent: d’11:00h. a 20:00h. ininterrompudament. El concessionari serà especialment responsable d’obrir i tancar el recinte.
- L’horari màxim permès del bar és: 
- De diumenge a dijous: de 8:00h. del matí a 00.00h. de la matinada. 
- Divendres, dissabtes i vigílies de festiu: de 8:00h. del matí a 02:30h. de la matinada, en tot cas la música i/o sorolls haurà de finalitzar sempre, com a màxim, a les 00:00 hores, en cap cas podran emetre’s més decibels que els que permet la normativa d’aplicació, ni produir-se altres molèsties al veïnat i s’hauran d’acabar puntualment a l’hora indicada.
Si hi ha alguna queixa amb el no compliment d’aquest horari, l’Ajuntament podrà suspendre l’obertura del bar fora de l’obertura de la piscina.
4. La conservació de les instal·lacions, així com el manteniment en constant i perfecte estat de funcionament, neteja, higiene i vigilància, són a càrrec del contractista, per tot el temps que duri la concessió, i ha de fer a les seves expenses els treballs de manteniment necessaris, qualsevol que en sigui la causa i l'abast. 
Per tant, són a càrrec del contractista les despeses següents, entre d’altres i a títol enunciatiu: 
a) L’evacuació de deixalles. 
b) La contractació del personal, que s’haurà de sotmetre a la legislació vigent. 
c) La neteja del recinte i les instal·lacions de les piscines, dels vestidors, dels lavabos, de la zona de sol, fons de piscines, de la terrassa amb la freqüència de neteja i controls higiènics i sanitaris de les instal·lacions necessàries perquè les instal·lacions estiguin netes (es farà una neteja mínima diària). 
El contractista ha de contractar pòlisses d’assegurança, amb primer al seu càrrec, contra incendis, possibles sostraccions i responsabilitat civil. En les pòlisses corresponents ha de figurar com a beneficiari l’Ajuntament i se n’ha d’acreditar el seu pagament. 

TÍTOL III. DRETS I OBLIGACIONS
8. OBLIGACIONS
a. DEL CONTRACTISTA
El contractista té, a més de les obligacions que estableix l'article 277 del Reglament d'obres, activitats i serveis, així com les que es deriven del que estableixen les altres clàusules d'aquest plec, les obligacions següents: 
a) Adquirir tots els materials i els elements necessaris per a la posada en marxa del servei del bar i per al funcionament correcte d'aquest. 
b) Permetre que en qualsevol moment l'Alcaldia, o qui la representi, i el personal funcionari i/o tècnic competent puguin inspeccionar la prestació del servei. 
c) Sufragar directament, si escau, tota classe de tributs que gravin el servei o l'activitat de bar, inclòs l'IVA. 
d) Abonar el cànon fixat per la concessió. 
e) Complir rigorosament les normes de la legislació laboral, fiscal i sanitària. En cas d’autònoms s’acreditarà l’alta com a tals amb la presentació de l’últim rebut. 
f) Reparar els danys i indemnitzar dels perjudicis que es puguin causar a l'Ajuntament o a terceres persones, derivats de la prestació del servei. 
g) Complir les altres obligacions que dimanen de les disposicions legals que siguin d'aplicació. 
h) Prestar el servei en l'horari establert. 
i) Subscriure amb una companyia d’assegurances la pòlissa o les pòlisses que cobreixin incendis, possibles sostraccions i responsabilitat civil de les instal·lacions. 
j) Procedir a la neteja diària i manteniment de l’espai de domini públic objecte de concessió, la part exterior del local on s’hi troba situada la terrassa del bar. Tota la zona de platja i de solàrium que envolta les dues piscines. Les papereres del recinte. Vestidors i lavabos del recinte.
Els productes i estris necessaris per a la neteja i els higiènics dels lavabos són per compte i càrrec exclusiu de la concessionària.
l) El concessionari estarà obligat al control i, en el seu cas, cobrament de l’entrada al recinte de les piscines municipals de Torrebesses. 
m) Tenir bon tracte amb els usuaris i contribuir a crear un ambient agradable en el recinte. Admetre a gaudi del servei a tota persona usuària del recinte previ pagament de l’entrada, malgrat no faci consumició al bar. Mantenir amb els usuaris i el públic assistent una relació de correcció i respecte, sense cap tipus de discriminació per raons de raça, llengua, creença, edat o sexe. En cas de conflicte greu amb algun usuari, haurà de requerir la presència de la Policia.
n) Retornar les claus a l’Ajuntament quan finalitzi el contracte i deixar les instal·lacions en perfecte estat. 
o) D’acord amb el Text refós de la Llei 42/2010, de 30 de desembre, i la Llei 28/2005, de 26 de desembre, de mesures sanitàries front al tabaquisme i reguladora de la venda, el subministrament, el consum i la publicitat dels productes de tabac, resta prohibit fumar a tot el recinte de les piscines municipals de Torrebesses. Així, mateix, el contractista haurà de vetllar per al compliment de la normativa. 

b. DE L’AJUNTAMENT
L'Ajuntament té a més de les obligacions que estableix l'article 237 del Reglament d'obres, activitats i serveis, així com les que es deriven de les altres clàusules d'aquest plec, les obligacions següents: 
a) Lliurar les instal·lacions al concessionari en perfecte estat d'utilització. 
b) Complir les altres obligacions que dimanen de les disposicions legals que siguin aplicables. 
c) Fer-se càrrec de l’adquisició i pagament del clor necessari pel manteniment de l’aigua de la piscina i dels subministraments com l’aigua i l’electricitat del recinte.
d) Fer-se càrrec del pagament de les despeses dels treballs i les obres de manteniment de caràcter excepcional, no habitual ni quotidià, ni imputables ha una mala gestió del concessionari, que siguin considerades com a tals per l'Ajuntament

9. DRETS
a. DEL CONTRACTISTA
El contractista té, a més dels drets que estableix l'article 277 del Reglament d'obres, activitats i serveis, aprovat pel Decret 179/1995, de 13 de juny, així com els que es deriven del que estableixen les altres clàusules d'aquest plec, els drets següents: 
a) Percebre el preu de la venda dels productes del bar que en tot cas hauran de ser similars a la resta de negocis del poble. 
b) Ser respectat per terceres persones en la seva condició de contractista, amb el suport de l'autoritat municipal, per acabar amb qualsevol pertorbació del desenvolupament normal del servei en qüestió. 
c) Gaudir dels beneficis que prevegin les ordenances fiscals corresponents. 

b. DE L’AJUNTAMENT
L'Ajuntament té a més dels drets i les potestats que es deriven del que estableixen les altres clàusules d'aquest plec, els drets i les potestats següents: 
a) La potestat de dirigir i controlar el servei públic, en virtut de la qual el pot modificar i suprimir. 
b) Intervenir i fiscalitzar en tot moment la gestió del servei mitjançant el personal que es designi a aquest efecte. 
c) No respondre, en cap cas, de la falta de pagament de la concessió als seus proveïdors, ni dels deterioraments o robatoris que es puguin cometre en el Bar i en la resta de dependències de la concessió.
d) Imposar al concessionari les sancions previstes en el present plec.
e) Si per circumstàncies no previstes en el plec de clàusules fos necessari tancar el local abans que venci la concessió per atendre reparacions no imputables a la concessionària, aquesta no serà compensada ni indemnitzada i solament es reduirà el cànon en la part proporcional que li correspongui.

TÍTOL IV. EXTINCIÓ DE LA CONCESSIÓ
10. CAUSES D’EXTINCIÓ
1. Són causes d’extinció del contracte, a més de les generals que estableix l’article 279, en relació amb el 241, del Reglament d’obres, activitats i serveis, entre d’altres, les següents: 
a) El transcurs del període de temps pel qual s’ha contractat. 
b) La demora del pagament del preu per més de trenta dies a comptar de la seva denúncia. 
c) L’incompliment pel contractista de les obligacions a què es refereix aquest plec. 
2. L’Ajuntament, una vegada finalitzat el contracte, ha de fer una intervenció tècnica per comprovar el bon estat de les instal·lacions, a fi d’ordenar al concessionari que faci les reparacions que, si escau, cregui que s’han de fer. 

TÍTOL V. PROCEDIMENT D’ADJUDICACIÓ
11. LEGITIMACIÓ
1. Poden presentar proposicions les persones físiques i jurídiques legalment constituïdes, amb capacitat jurídica i d'obrar, que no es trobin compreses en cap de les circumstàncies que prohibeixen contractar amb l'Administració, previstes a la Llei de Contractes del Sector Públic i que així mateix es trobin al corrent de pagament de les seves obligacions amb aquesta corporació.
2. Les persones jurídiques, a més, han d’acreditar que estan degudament inscrites, si escau, en el registre que correspongui legalment.
3. El contracte per a la gestió de serveis públics s'atorga a una sola persona física o jurídica, o a una agrupació temporal d’empresaris que es constitueix a aquest efecte; aquests s’obliguen de manera solidària davant de l’Ajuntament i compleixen el que preceptuen els articles de la Llei.
12. PROCEDIMENT D’ADJUDICACIÓ
1. La forma d’adjudicació del contracte és el procediment obert , en què tot empresari podrà presentar una proposició, quedant exclosa tota negociació dels termes del contracte amb els licitadors d’acord amb la LCSP. 
2. Per a la valoració de les proposicions s’han d’atendre criteris directament vinculats a l’objecte del contracte, de conformitat amb la llei de contractes 9/2017 i amb la clàusula 14. 
3. Amb la finalitat d’assegurar la transparència i l’accés públic a la informació relativa a la seva activitat contractual, i sense perjudici de la utilització d’altres mitjans de publicitat, aquest ajuntament compta amb el Perfil del Contractant al qual es podrà accedir en la següent adreça:  https://www.seu-e.cat/web/torrebesses/govern-obert-i-transparencia/contractes-convenis-i-subvencions/relacio-de-contractes/licitacions-en-tramit-perfil-de-contractant

13. DIVISIÓ EN LOTS
No es preveu la divisió en lots perquè dificultaria l’execució correcta. 
14. PRESENTACIÓ DE LA PROPOSICIÓ I DOCUMENTACIÓ ADMINISTRATIVA
La present licitació té caràcter electrònic. Els licitadors hauran de preparar i presentar les seves ofertes obligatòriament de forma electrònica a través de l'eina de preparació i presentació d'ofertes de la Plataforma de Contractació del Sector Públic.
La utilització d'aquests serveis suposa:
· La preparació i la presentació d'ofertes de forma telemàtica pel licitador. 
· La custòdia electrònica d'ofertes pel sistema. 
· L'obertura i l'avaluació de la documentació a través de la plataforma. 
Les proposicions, juntament amb la documentació preceptiva es presentaran, dins del termini de 20 dies comptats a partir de l'endemà al de publicació de l'anunci de licitació en el Perfil de contractant, exclusivament de forma electrònica a través de l'Eina de Preparació i Presentació d'ofertes que la Plataforma de Contractació del Sector Públic posa a la disposició de candidats i entitats licitadores per a tal fi.
 
Per aquest motiu, per participar en aquesta licitació, és important que els licitadors interessats es registrin, en el cas que no ho estiguin, en la Plataforma de Contractació del Sector Públic.
L'oferta electrònica i qualsevol altre document que l'acompanyi hauran d'estar signats electrònicament per algun dels sistemes de signatura admesos per l'article 10 de la Llei 39/2015, d'1 d'octubre, del Procediment Administratiu Comú de les Administracions públiques.
Per garantir la confidencialitat del contingut dels sobres fins al moment de la seva obertura, l'eina xifrarà aquests sobres en l'enviament.
Una vegada realitzada la presentació, l'Eina proporcionarà a l'entitat licitadora un justificant d'enviament, susceptible d'emmagatzematge i impressió, amb el segell de temps.
Les proposicions presentades fora de termini no seran admeses.
2. Cada licitador no podrà presentar més d’una proposició. 
3. La presentació d’una proposició suposa l’acceptació incondicionada per l’empresari de les clàusules del present Plec. 
4. Classificació
Donada la naturalesa del present contracte no serà requisit indispensable que el concessionari disposi de classificació.
5. Els criteris de solvència tècnica o professional, i econòmica i financera
[bookmark: _Hlk511640140]6. Les proposicions per participar en la licitació es presentaran en 2 sobres, signats pel licitador i amb indicació del correu electrònic i telèfon mòbil a efectes de notificacions, en què hi constarà la denominació del sobre i la llegenda «Proposició per licitar a la contractació de la prestació del servei públic consistent en la concessió de l'ús privatiu per a l'explotació del servei de bar i manteniment de la piscina municipal de Torrebesses». La denominació dels sobres és la següent: 
- Sobre “A”: Documentació Administrativa 
- Sobre “B”: Proposició Econòmica i tècnica
7. A dins de cada sobre, s’inclouran els documents següents així com una relació numerada dels mateixos: 
SOBRE “A”  DOCUMENTACIÓ ADMINISTRATIVA
a) Documents que acrediten la personalitat jurídica de l’empresari i documents que n’acreditin la seva representació
- Fotocòpia del documenta nacional d’identitat degudament legitimada, per acreditar la identitat de la persona que es presenta a la licitació o la de la persona que legalment la representa. 
En el cas de concórrer en representació d’una persona natural o jurídica cal porta, a més, un poder degudament validat. Si es tracta d’una societat mercantil: l’escriptura de constitució, el testimoni de la seva inscripció en el Registre Mercantil i l’acreditació sobre el seu capital social. Si es tracta d’un altre tipus de persona jurídica, no inscribible en el Registre Mercantil, l’escriptura de constitució degudament legalitzada per l’entitat o el registre competent en cada cas. 
b) Declaració responsable de no concórrer en una prohibició per contractar. 

Aquesta declaració inclourà la manifestació d’estar al corrent en el compliment de les obligacions tributàries i amb la Seguretat Social imposades per les disposicions vigents, sense perjudici de que la justificació acreditativa d’aquest requisit s’hagi de presentar, abans de l’adjudicació definitiva, per l’empresari a favor del qual se n’hagi d’efectuar. (d’acord amb el model que consta a l'annex 1 d'aquest plec).

c) Declaració responsable d’aportar el justificant de l'existència d’una assegurança de responsabilitat civil 
[bookmark: _Hlk103080158]Aquesta declaració inclourà la manifestació d’aportar el justificant de l’existència d’una assegurança de responsabilitat civil per riscos professionals per import igual o superior a 10.000 euros si s’acaba sent la persona concessionària


SOBRE “B” PROPOSICIÓ ECONÒMICA i TÈCNICA

· Proposta de cànon (segons el model que consta a l'annex 2 d'aquest plec).

15. CRITERIS PER VALORAR LES PROPOSICIONS 
CRITERIS AVALUABLES DE FORMA AUTOMÀTICA
I. Millor oferta qualitat preu. Fins a 70 punts
S’atorgaran 10 punts per cada 100 euros de millora del preu del cànon, fins a un màxim de 70 punts. Es puntuaran amb 0 aquelles ofertes que no millorin el cànon mínim de concessió.
II. Percentatge sobre les entrades que es lliurarà a l’Ajuntament. Fins a 20 punts 
S’atorgarà 1 punt per cada 5% de millora del percentatge, fins a un màxim de 20 punts. Es puntuaran amb 0 aquelles ofertes que no lliurin cap percentatge sobre les entrades a l’ajuntament.
III. Millores que proposi el licitador en la prestació del servei que pot incloure l’assumpció de prestacions no obligatòries per al contractista, sense cost per a l’ajuntament. Fins a 10 punts. 
S’atorgaran 10 punts en el cas del manteniment de la gespa i altres espais verds.
16. MESA DE CONTRACTACIÓ
1. La Mesa de contractació s’establirà d’acord amb l’establert en l’article 326 de la llei 9/2017 de 8 de novembre de contractes del sector públic, i estarà formada pels membres següents:
· Virtuts Fernandez, que actuarà com a President de la mesa.
· Imma Marsellés Fontanet, Vocal (Secretària de la Corporació).
· Lluis Torrent Maynau, que actuarà com a Secretari de la Mesa 
L’Alcalde, designarà suplents en cas que sigui necessari
2. La mesa de contractació, un cop constituïda, ha de verificat públicament l’obertura de pliques a la casa consistorial, a les 13:00 hores del primer dia hàbil següent al de l’expiració del termini de presentació de proposicions. Si es modifica la data de constitució de la mesa de contractació s’anunciarà en el perfil del contractant. 
Si fos necessari, la mesa pot concedir un termini no superior a tres dies perquè el licitador corregeixi els defectes o omissions esmenables observats en la documentació presentada. 
Després de la lectura de les proposicions, la mesa podrà sol·licitar quants informes tècnics consideri precisos, en cas que es considerin necessaris, per a la valoració de les mateixes conforme als criteris i a les ponderacions establertes en aquest plec. 
3. La mesa de contractació haurà d’elevar a l’Alcaldia les proposicions, amb la documentació annexa, l’acta d’obertura i la proposta de resolució que consideri oportuna. 
4. L’òrgan de contractació requerirà al licitador que hagi presentat l’oferta econòmicament més avantatjosa per tal que, dins del termini de deu dies hàbils, a comptar des del següent a aquell en què hagués rebut el requeriment, presenti la documentació justificativa de trobar-se al corrent en el compliment de les seves obligacions tributàries i amb la Seguretat Social o autoritzi a l’òrgan de contractació per obtenir-ne de forma directa l’acreditació, i d’haver constituït la garantia definitiva que sigui procedent. Els corresponents certificats podran ser expedits per mitjans electrònics, informàtics o telemàtics. 
De no complir-se adequadament el requeriment en el termini assenyalat, s’entendrà que el licitador ha retirat la seva oferta, procedint-se en aquest cas a recollir la mateixa documentació al licitador següent per l’ordre en què hagin quedat classificades les ofertes. 
L’òrgan de contractació adjudicarà el contracte dins dels cinc dies hàbils següents a la recepció de la documentació. No podrà declarar-se deserta la licitació quan existeixi alguna oferta que sigui admissible d’acord amb els criteris que figuren al plec. 
L’adjudicació haurà de ser motivada, es notificarà als licitadors i, simultàniament, es publicarà al Perfil del Contractant. 
La notificació haurà de contenir, en tot cas, la informació necessària que permeti al licitador exclòs o candidat descartat interposar recurs suficientment fonamentat contra la decisió d’adjudicació, ajustant-se al que disposa l’article 151.4 TRLCP. 
La proposta d’adjudicació no crea cap dret a favor del licitador proposat enfront de l’Administració. No obstant això, quan l’òrgan de contractació no adjudiqui el contracte d’acord amb la proposta formulada haurà de motivar la seva decisió.
17. LA GARANTIA DEFINITIVA 
No es demana garantia definitiva

18. RÈGIM SANCIONADOR
Sense perjudici de les facultats de resolució del contracte, les infraccions o els incompliments de les clàusules contractuals que puguin cometre l’adjudicatari es qualificaran com a faltes que podran ser lleus, greus i molt greus, segons la tipificació que es detalla en el quadre següent:
· Infraccions lleus:
1) Incomplir qualsevol de les obligacions contractuals establertes en aquest plec de clàusules particulars i de prescripcions tècniques que no causin un detriment important i que no estiguin considerades com a greus o molt greus.
2) No respectar els límits d’espais determinats en el contracte de concessió del domini públic.
2) La falta de respecte al públic, als serveis municipals o als agents de l’autoritat.
· Infraccions greus:
1) No abonar a l’Ajuntament el cànon pertinent.
2) No mantenir l’ús públic del bar .
3) No mantenir les instal·lacions en l’estat de netedat i higiene necessàries.
4) No complir les obligacions que es descriuen i s’especifiquen en l’article 7 del Plec.
5) Dedicar l’establiment a afers que no siguin els esmentats en el contracte.
6) No mantenir els horaris d’obertura i tancament establerts per l’administració.
7) La reiteració de faltes lleus.

· Infraccions molt greus:
1) El traspàs total o parcial de la concessió.
2) Qualsevol cessió que es pugui efectuar sobre el contracte, incloent-hi les encobertes.
3) El tancament no autoritzat de l’establiment sense causa greu justificada durant 1 dia.
4) El no avisar de forma immediata les deficiències del servei de socorrisme.
5) La reiteració d’infraccions greus.
19. SANCIONS
Les infraccions es sancionaran de la manera següent:
1) Les lleus, amb amonestació, i amb multa de 50,00€ a 100,00 € .
2) Les greus, amb multa de 101,00 € a 300,00 €.
3) Les molt greus, amb multa de 301,00 € a 900,00 €.
Les sancions per infraccions greus i molt greus s’imposaran amb la instrucció prèvia de l’expedient oportú, el qual s’incoarà a proposta de l'Ajuntament per pròpia iniciativa o per denúncies rebudes dels ciutadans, una vegada constatades per l'Ajuntament. En tot cas es donarà audiència al concessionari en un termini de 3 dies per a la presentació de possibles al·legacions. Així mateix, s’obtindrà la informació i es practicaran les proves necessàries per a la justificació dels fets i s’observaran les garanties jurídico-administratives prescrites per la legislació vigent.
20. REVOCACIÓ DE LA CONCESSIÓ
L’Ajuntament es reserva el dret de deixar sense efectes i resoldre la concessió abans del seu venciment, si ho justifiquen circumstàncies sobrevingudes d’interès públic. En aquest supòsit el concessionari serà rescabalat, si s’escau, dels danys que se li hagin produït.









[bookmark: _Hlk103080056]ANNEX. 1.
INFORMACIÓ PER INCLOURE AL SOBRE A.
Documentació Administrativa:
NOM:
DNI:
DOMICILI:
MUNICIPI:
TELEFON CONTACTE:
CORREU ELECTRONIC:

DECLARO:
· Que reuneixo totes i cadascuna de les condicions exigides per contractar amb l’Administració previstes al TRLCSP, i que no incorre en cap de les prohibicions pera contractar recollides en aquesta normativa.
· Que accepto en la seva totalitat el plec de condicions econòmic administratives per la prestació del servei del bar, per la temporada 2024-2025. 
· Que estic al corrent de les obligacions tributàries amb l’Agència estatal d’administració tributària i amb l’Agència tributària de Catalunya i envers la Seguretat Social.
· Que no tinc cap deute pendent amb l’Ajuntament de Torrebesses
· Que aportaré el justificant de l’existència d’una assegurança de responsabilitat civil per riscos professionals per import igual o superior a 10.000 euros si s’acaba sent la persona concessionària
· Documents adjunts:
· Fotocòpia NIF/CIF
· Relació dels principals serveis o treballs realitzats, indicació del personal i acreditació del carnet de manipulador d’aliments

Signat

INFORMACIÓ PER INCLOURE AL SOBRE B
Proposició econòmica i tècnica
Es presentarà conforme al següent model:
«_________________________, amb domicili i correu electrònic a l’efecte de pràctica de notificacions _____________ (o altri mitjà que admissible) i DNI _________, en representació (si s’escau) de l'entitat ___________________, amb CIF ___________, assabentat/da de l’expedient per a la concessió de les piscines municipals de Torrebesses, per procediment obert, amb una pluralitat de criteris d’adjudicació basats en el principi de millor relació qualitat-preu, faig constar que conec el plec que serveix de base al contracte i que l’accepto íntegrament, que prenc part de la licitació, amb les següents condicions:
I. Aportaré un cànon per import de ________,__ euros
II. Percentatge sobre les entrades: __,__ % que es lliurarà a l’Ajuntament 
III. Efectuaré, sense cap cost econòmic per a l’Ajuntament, les següents millores (marqueu amb una X en cas que desitgeu assumir-la): 
Ο Manteniment de la gespa i altres espais verds

Lloc i data

Signat

